open-index/open-wikipedia-markdown huggingface dataset:
Le voyage dans la lune

**Le Voyage Dans la Lune** (Limbörgs: *De Reis Nao de Maon*) is 'ne Franse geluidloeze film oet 1902. De film is gerezjiseerd door Georges Mélies en ouch door häöm geproduceerd. Heer is gesjreve door Georges Mélies nao 't verhaol *[[De la Terre à la Lune]]* vaan Jules Verne en gefilmp door Michault en Lucien Tainguy. De film steit bekind es d'n ierste sciencefictionfilm oets.

## Cast
De aktäörs die in de film speule zien:
* Victor André
* Bleutte Bernon
* Jeanne d'Alcy
* Henri Delannoy
* Georges Mélies

## Externe link
* **[http://www.youtube.com/watch?v=uMBkDT_eG5g Le voyage dans la lune (Uni Music), 00:12:43, 1902]** op YouTube
The Great Train Robbery (film)

**The Great Train Robbery** is 'nen Amerikaanse geluidloeze film oet 1903. De film is gerezjiseerd door Edwin S. Porter en geproduceerd door Scott Marble. Heer is gesjreve door Edwin S. Porter en Scott Marbel, en gefilmd door Blair Smith. De film steit bekind es d'n ierste Western.

## Cast
De aktäörs die in de film speule zien oonder aandere:
* Broncho Billy Anderson
* Alfred C. Abadie
* Justus D. Barnes
* Donald Gallaher
The Great Train Robbery

**The Great Train Robbery** (*De Groete Treineuverval*) is 'ne naom veur versjèllende media en ein wèrkelek veurval:
* The Great Train Robbery (film) - 'nen Amerikaanse geluidloeze film vaan Edwin S. Porter oet 1903
* De Groete treinrouf (*Great Train Robbery*) - 'ne rouf in 'nen trein in 't Vereineg Keuninkriek in 1963
* The Great Train Robbery (book) - e book
* The Great Train Robbery (mezieknómmer) - 'ne mezieknómmer vaan Black Uhuru
St. Michaël Ool

**Sint Michaël Ool** is de sjötterie van Ool/Herte.

## Gesjiedenis

De exacte datum van'ne oprichting van sjötterie Sint Michaël Ool is neet meer nao te gaon. Veur zover noe bekindj haetj op 15 oktober 1903 de oprichting plaats gevonje. Det gebeurdje in 't vreuger café Clerckx aan'ne maassjtraot nr. 13 in Oeal. In 1889 waerdje in'ne gezet van toen, de Maas- en Roerbode, waal meljing gemaaktj van ein pas opgerichdje sjötterie, of det eine veurluiper van sjötterie Sint Michaël is gewaes is neet meer nao te gaon. In historische processjtökke bliektj verder det in 1650 in Oeal op eine vogel waerdje gesjaote. Daobiej gebeurdje ein ongelök, wobiej ein 10 jäörig maedje door eine sjötter in'ne kniesjief waerdje geraaktj. 17 Jaor later waerdje ein proces geveurdj euver de ontsjtange letselsjaaj, mer de sjtökke euver de oetsjpraok zeen neet meer te vinje. Vanwaege al dees ondudelikheje weurdj dus es oprichtingsdatum 15 oktober 1903 aangehaje.

't Eerste optraeje van sjötterie St. Michaël vindj volges de Maas- en Roerbode al 6 daag nao de oprichting plaats. De gezet meldj namelik det de sjötterie op 21 oktober 1903 metlöptj in ein feessjtoet in Herte. Toet 1960 is d'r mer weinig gearchiveerdj euver de aktiviteite van'ne sjötterie. Oet archieve van diverse sjötterieje en de O.L.S. federasie is toch ein beeldj van deze tied te sjetse.

## Suksesse

In 't meer es honderdjaorig besjtaao haetj de sjötterie de neudige suksesse behaoldj. 't grootste sukses is waal 't winne van 't O.L.S. op 12 juli 1975 in Oirsbaek. Door dees wins haetj de sjötterie op 4 juli 1976 't O.L.S. moge organisere. Dit O.L.S. geitj de beuk in es 't heitste O.L.S. ooit mit ein temperatuur van 36° celcius. Ein anger sukses is d'r op 16 mei 1976 es de drumband landskampioen weurdj in'ne tweede divisie. Daonaeve haoltj de drumband op 15 juli 1978 eine eerste pries in'ne tweede divisie op 't Waereld Meziek Concours in Kerkraoj.

## Verbonjeheid mit de kérk

Vanaaf de oprichting is de verbonjeheid mit de kérk dudelik merkbaar. De keus veur de naam en beeltenis van'ne Sjötspatroon, Sint Michaël, de hoogste aartsingel dae 't kwaod in'ne vorm van eine draak besjtriejdj, verwies hie dudelik nao. Tiedes de processie haetj de sjötterie offisjeel de taak om 't allerheiligste te besjerme. 't Jaorlike keuningssjete weurdj ouch begos mit ein Heilige mis, wobiej de overlejene van'ne vereniging waere herdach en sjteun gevraogdj weurtj veur 't kommendje sjöttersseizoen.

## Extern links

*Nao de website van sjötterie St. Michaël Ool
*Nao de website van'ne O.L.S. federatie
Centraol-Macedonië

**Centraol-Macedonië** (Ouch wel **Middel-Macedonië**, Grieks: **Κεντρική Μακεδονία**, *Kentriki Makedonia*, Bölgaars: *Централна Македония*, *Tsentralna Makedonija* en oppe Macedonische sjrijfwieze: *Централна Македонија* umtot die de я gebruuk) is 'n periferie (vergeliekbaar mèt de regio's in Fraankriek) in Griekeland. 't Is 't midde vaan 't Griekse Macedonië (vreuger *Makednos*), neet te verwarre mèt de rippubliek Macedonië, dat door de Grieke dèks oet prottes *Rippubliek Skopje* weurt geneump.

## Geografie
Centraol-Macedonië heet 'n oppervlak vaan 18.811 km². 't Grens aon de periferieë Oos-Macedonië en Thracië, Thessalië en Wes-Macedonië. Centraol-Macedonië ligk aon de Egeïsche Zie.

Ouch grens 't aon Bulgarije en Macedonië.

### Aongrenzende regio's
Centraol-Macedonië grens aon vief regio's, boevaan eint 'n land is boete de EU, naomelek Macedonië.
* Macedonië, Macedonië (gein EU) - *noordweste*
* Yugozapaden, Bölgarije (EU) - *noordooste*
* Oos-Macedonië en Thracië - *ooste*
* Wes-Macedonië - *wesnoorde*
* Thessalië - *weszuie*

## Demografie
Volges de census vaan 2011 heet Centraol-Macedonië 'n inwoeneraontal vaan 1,880,297, en 'n deechde vaan 100/km². Dit is 'n stijging vergeleke mèt 2001, wie 't 1.872.370 Centraol-Macedoniërs goof. De hoofstad is Thessaloniki.

## Departeminte
De periferie is oonderverdeild in 7 departeminte (*nomos*):
*Chalcidice
*Imathia
*Kilkis
*Pella
*Piëriá
*Sérres
*Thessaloniki
Macedonië

**Macedonië** kin verwieze nao:

* Macedonië, 't land dat allewijl in Zuid-Europe ligk
* Macedonië, e riek oet de aajdheid, boe oonder aandere Alexander de Groete is gebore
* Macedonië, 'n aonduiing vaan 'n Griekse regio boe de periferieë Centraol-Macedonië, Wes-Macedonië en Oos-Macedonië en Thracië ligke
Dwergstaot

'nen **Dwergstaot** is 'ne (gemeinelek soevereine) staot mèt 'n oongewoen klein oppervlak en in 't gemein ouch 'n klein bevolking. 'n Sletende definitie vaan 't begrip besteit neet, zoetot 't bereik vaan 't begrip 'dwergstaot' aofhingk vaan interpretatie.

In Europa zien dwergstaote gemeinelek oontstande door e historisch touwval. Zoe waor Andorra iewelaank e condominium tösse twie voorste, wat dus neet zoemer bij 'ne groete staot kós weure ingelief. Vaticaonstad oontstoont bij 't Verdraag vaan Lateraone in 1929, es opvolger vaan de Pauseleke Staot. Boete Europa zien 't evels dèks eilandnaties, die qua umvaank en bevolking mèt Europese stäötsjes te vergelieke zien, meh zeker wel 'n apaarte natie mèt dèks eige taol en cultuur rippresentere. Zoe'n staote vint me in Oceanië en in 't Caribisch gebeed. Besleit 'nen dwergstaot allein ein stad, mèt hoegoet e bitteke gebeed deboete, daan sprik me vaan 'ne stadsstaot. Allewijl gief 't drei stadsstaote: Singapore, Monaco en Vaticaonstad. Vreuger heet 't 'rs väöl mie daovaan gegeve.

Door de kleinen umvaank vaan hun bevolking is 't politiek gewiech vaan väöl dwergstaote beperk. Toch höbbe ze disproportioneel väöl te zègke, doortot ze es soeverein staote ouch lid kinne weure vaan internationaol organisaties en dao 'n stum in höbbe. Zoe zien alle dwergstaote, boete Vaticaonstad, lid vaan de Vereinegde Naties.

## Veurbeelder
Wie gezag is 't neet dudelek wienie e land klein genóg is um 'dwergstaot' te weure geneump. Luxembörg en Malta zien beveurbeeld twiefelgevalle. Ouch Singapore is oondudelek: 't land is wel zier klein, meh zien bevolking vaan 5,6 mieljoen inwoeners kin ziech zoonder meujte mèt väöl groeter len mete.

De volgende len höbbe 'n oppervlak kleinder es 1000 km² en 'n bevolking vaan oonder de 200.000 lui:

## Zuug ouch
* Lies van ónaafhenkelike sjtaote nao inwoeners
* Lies van ónaafhenkelike sjtaote nao opperflaakde
Bimmen

**Bimmen** is 'n dörp in de Duutsje gemeinte Kleef in de deilsjtaat Noordrien-Wesfale. Bimmen ligkt op g'ne linkeroever van de Rien en aan de Nederlandse grens bie de gemeinte Millinge aan de Rien.

Bimmen is 2,09 km² groeët en d'r woeëne zoeën 170 luuj.

## Weblinks
*Bimmen, Stadt Kleve (Duits)
Pacaya

De **Pacaya** is ein vulkaan in Guatemala. De sjtratovulkaan is 2552 maeter hoog. De Pacaya is veurnamelik gevormdj in de letste 23.000 jaor. Hae besjtuitj oet ein vulkanisch complex mit eine aje stratovulkaan en eine jongere dae veural gevormpdj is door basalties sjtollingsgesteinte. Sinds 1565 is de Pacaya zeker 23 keer oetgebarste, de meist recente activiteit vonj plaats in 2010. Taegewoordig is de Pacaya ein toeristiese trékpleister veur bezeukers die ein 'wérkendje vulkaan' van kortbiej wille zeen.
Bie ein krachtige oetbarsting van'ne vulkaan is donderdig 27 mei 2010 eine grote massa as oetgesjtote. 't Lochruim baove Guatemala waerdje door de autoriteite gesjlaote. 

## Geologiese gesjiedenis
De Pacaya maaktj deil oet van ein kete vulkane langs de weskös van Guatemala. Dees vulkaniese kete is ontsjtange door de subduksie van'ne Cocosplaat onger de Caribiese plaat.
De vulkaan bevindj zich aan'ne zuidranj van eine omvangrieke caldera, wo ouch 't Maer van Amatitlán bie heurtj, die gedoerendje 't Pleistoceen is gevormdj. In'ne letste 300.000 jaor is deze caldera de bron gewaes van minstens nege heel zjwaor oetbarstinge, wobiej ongeveer 70&nbsp;km³ aan magma is vriejgekomme.

Nao de letste zjwaor caldera-vormendje oetbarsting, ongeveer 23.000 jaor geleje, höbbe zich versjillende kleiner vulkane gevormdj in en langs de renj van'ne caldera. De Pacaya is de grootste van dees post-caldera vulkane, en mit minstens 24 erupties in'ne letste 500 jaor, ouch ein van'ne meist actieve vulkane in Centraal Amerika.

## Bronne
Dees pagina is vertaaldj vanoet de Hollandse Wikipedia.
Oudenburg

|
|-
|
|-
|
|}
**Oudenburg** (Wes-Vlaoms: *Oednburg*) is e stedsje in de Belzje provincie Wes-Vlaandere, arrondissemint Oostende, mèt op 1 januari 2008 8.955 inwoeners en 'n oppervlak vaan 35,38 km².

## Geografie
### Deilgemeintes
Oudenburg besteit oet veer deilgemeintes. Daovaan is Oudenburg zelf mèt 14,73 km² en 4.627 inwoeners (2004) wiedoet de groetste.

* I. Oudenburg
* II. Ettelgem
* III. Roksem
* IV. Westkerke

### Aongrenzende (deil)gemeintes

## Stadsgeziech
In Oudenburg zien neet väöl aw gebouwe bewaord gebleve. 't Stadsgeziech weurt beheers door de neogotische Slevrouwekèrk (zuug foto). Vaan de aw Pietersabdij zien de mieste gebouwe in de Fransen tied gesloop; deile zien evels aon de Merretstraot nog te zien. In de umgeving ligk 't natuurgebeed De Hoge Dijken.

## Historie
De naom *Oudenburg* moot lètterlek weure genome: de stad is oontstande es Romeins castellum ('n *aw börg* dus), wat tösse 180 en 250 woort gebojd. Wie mier Vlaamse stei bleujde in Oudenburg in de middeliewe de lake-industrie; al in 1128 woort de nui *Walgrach* gegraove. Oondaanks zien strategische ligking en de verbindingsweeg mèt Brugge en Aardenburg raakden 't stedsje daonao achterop bij zien concurrente, tot slot ouch bij naober Oostende (wat in de gloriedaog vaan Oudenburg mer e klei vèssersgehuch waor). Vaanaof oongeveer 1084 stoont in Oudenburg 'n benedictijnenabdij; die woort in de Fransen tied geslote en in de Nederlandsen tied neet mie geëupend. In 1977 woorte de opgeheve gemeintes Ettelgem, Roksem en Westkerke aon Oudenburg touwgeveug.

## Extern links
* Website vaan de gemeinte
Pittem

|
|-
|
|-
|
|}
**Pittem** is 'n gemeinte in de Belzje provincie Wes-Vlaandere, in 't arrondissemint Tielt, mèt op 1 januari 2008 6.586 inwoeners en 'n oppervlak vaan 34,42 km².

## Geografie
### Deilgemeintes
Pittem besteit oet twie deilgemeintes. Pittem zelf is vaan die de groetste in oppervlak en bevolking.

*I. Pittem
*II. Egem

### Aongrenzende (deil)gemeintes

## Gemeintefuncties
Pittem is good bekind um 't Psychiatrisch Centrum Sint-Joezep. Veural de aofkickkliniek daovaan is bekind.

## Bezeensweerdeghede
Pittem weurt gedomineerd door de Slevrouwekèrk mèt Romaansen torie (èlfden iew; zuug foto).

## Historie
In 1977 woort de opgeheve gemeinte Egem aon Pittem touwgeveug.

## Gebore op Pittem
* Ferdinand Verbiest, missiepaoter en astronoom

## Extern links
* Website vaan de gemeinte
Poperinge

|
|-
|
|-
|
|-
|
|}
**Poperinge** (Wes-Vlaoms: *Poperienge*; Frans en Ingels: *Poperinghe*) is 'n stad in de Belzje provincie Wes-Vlaandere, arrondissemint Ieper, aon de grens mèt Fraankriek. De stad mit 119,33 km² en had op 1 januari 2008 19.837 inwoeners.

## Geografie
### Deilgemeintes
Poperinge besteit oet zes deilgemeintes. Poperinge zelf is daovaan mèt 47,61 km² en 13.318 inwoeners wiedoet de groetste. Binne zeker twie deilgemeintes ligke nog aander kerne.

* I. Poperinge
* II. Krombeke
* III. Proven
* IV. Reningelst
* V. Roesbrugge-Haringe
** VII. Roesbrugge
** VIII. Haringe
* VI. Watou
** IX. Sint-Jan-ter-Biezen
** X. Abele

### Aongrenzende (deil)gemeintes

## Bezeensweerdeghede
Door zien bleuj in de middeliewe stoon in 't centrum vaan Poperinge 'n aontal intersante gotische gebouwe, wie de Bertinuskèrk, de Janskèrk (zuug foto) en de Slevrouwekèrk. 't Raodhoes is in 1911 in neogotiek opgetrokke. Ouch 't Weeuwhof (*wedevrouwehoof*), e begienehoofechteg pleintsje, is bezeensweerdeg. In de umgeving vint me versjèllende begraofplaotse oet d'n Ierste Wereldoorlog, zoewel veur Geallieerde es veur Centraol soldaote.

## Historie
Poperinge weurt um 850 veur 't iers geneump, es *Pupurninga*. De plaots is daan nog 'ne *villa*, wat wèlt zègke 'dörpke'. De locatie waor evels al in 't neolithicum bewoend; in de Romeinsen tied leep de weeg vaan Kassel nao Aardenburg hei veurbij. Vaanaof de vreug middeliewe tot aon de Franse revolutie waor de abdij vaan Sint-Omaars (*Saint-Omer*) lienhier vaan Poperinge. Vaanaof d'n dertienden iew bleujde, wie in wel mier Vlaamse stei, de lake-industrie, die tot in de zestienden iew veur riekdom zouw blieve zörge. Daonao woort de hopcultuur (veur beerbrouwerije) belaankriek. In de Spaonse, Oosteriekse, Franse en Nederlandsen tied bleef 't stedsje ingeslaope; ouch in 't Belsj kaom 't neet tot groete oontwikkeling. In d'n Ierste Wereldoorlog laog Poperinge veur de frontlinie (vaanoet Duits perspectief); 't waor dus vrij Belsj gebeed. Ouch heet de stad neet, wie Ieper wel, te lije gehad vaan besjetinge. Kortbij Poperinge stoont e lazarèt. In 1977 woorte de gemeintes Proven, Reningelst, Roesbrugge-Haringe en Watou aon Poperinge touwgeveug; Proven had daoveur in 1971 zelf al de gemeinte Krombeke geannexeerd.

## Bekinde Poperingnere
* Dirk Frimout, astronout
* Jef Planckaert, fietserenner
* Anne Provoost, sjriefster
* Johan Vande Lanotte, politicus (opgegreujd op Stavele)

## Extern links
* Website vaan de gemeinte
WASP-12b

**WASP-12b** is 'n exoplaneet die roond de staar WASP-12 drejt. De planeet is op 1 aprèl 2008 oontdèk via de transitmethode, en bevind ziech op zoe'n 871 leechjaor vaan de Eerd. De planeet heet 'nen aofstand tot häör staar vaan slechs 1/44 deil vaan de aofstand vaan de Eerd tot de Zon. De massa vaan de planeet is 1,41 M<sub>J</sub>, en de straol is 1,79 R<sub>J</sub>. Door de korten aofstand tot häör staar is d'n umlouptied slechs 1,1 Eerddaog.

De korten aofstand tot häör staar zörg veur zier groete getijekrachte. De vörm vaan de planeet is daan ouch neet mie roond, mer ei-vörmeg. De atmosfeer vaan de planeet weurt door de krachte vaan de planeet 'eweggezoek' (de planeet weurt eigelek gewoen 'opgegete' door häör staar). 't Gevolg vaan de korten aofstand en de getijekrachte is tot de planeet 'n oppervlaktetemperatuur heet vaan zoe'n 2500 K.

Op 20 mei 2010 woort door de Hubble ruimtetelescoop bevesteg tot de planeet inderdaad 'opgegete' weurt door häör staar.

## Referenties
Hayabusa (ruimtesonde)

**Hayabusa** (はやぶさ) (lètterlek *[[slechvalk]]*) is de naom vaan 'n ruimtesonde en -missie vaan de Japanse ruimteorganisatie JAXA. 't Doel vaan de missie waor um 'n asteroïde (25143 Itokawa) te *bezeuke* en e moonster vaan 't oppervlak te numme en dit moonster trök nao Eerd te bringe. De sonde woort op 9 mei 2003 gelanceerd en bereikde Itokawa in september 2005. Dao woort iers de asteroïde oetgebreid bestudeerd. In november 2005 woort kontak mèt de asteroïde gemaak um e moonster te numme, mer dit mislökde. Zier woersjijnlek zien evels toch stöbdeilkes vaan de asteroïde in de kamer terech gekoume, dus die is verzegeld. Verwach woort tot de sonde op 13 juni 2010 op Eerd zouw trökkoume. Dit is oetindelek ouch gelök en de kamer mèt 't moonster liek veileg geland te zien. De landingsplaots waor 't aofgelege Woomera, in Australië.

De missie kós väöl probleme (zoe waor 't neet dudelek of de sonde wel kontak had gemaak mèt Itokawa en vele de voorstuwingsmotors op de trökreis oet), mer de missie liek geslaag en daan is 't d'n ierste kier tot asteroïdemateriaol op de Eerd gebrach woort veur oonderzeuk.

## Zuug ouch
* OSIRIS-REx
* Hayabusa 2 (ruimtesonde)

## Referenties
Jupitermassa

De **Jupitermassa** (aofgekort tot *M<sub>J</sub>* of *M<sub>JUP</sub>*) is de einheid vaan massa die geliek is aon de massa van de planeet Jupiter (1,8986×1027 kg of 317,83 Eerdmassa's). De einheid weurt gebruuk um de massa vaan gaasreuze, wie de boetenste planete vaan eus zonnestèlsel en exoplanete aon te geve. Ouch weurt ze gebruuk veur de massa vaan brojn dwerge.

De einheid weurt gebruuk umtot ze 'n bruukbaar meugelekheid veur vergelieke vaan massa's gief. Planete mèt 'n Jupitermassa hove evels neet 'n gelieke aofmeting te höbbe: bij 'n planeet mèt MJ=1 die 'n Eerd-echtege opbouw heet is de straol ongeveer 5-6 kier de straol vaan de Eerd. Jupiter zelf heet 'n straol vaan 11,2 kier de Eerdstraol: umtot de planeet 'ne gaasreus is, is häör diechde lieger.

## Referenties
Java

**Java** is 'n eiland in de republiek Indonesië. Op 't eiland ligk ouch de hoofstad Jakarta. 't Eiland is 132.000 km2 groet en heet mie es 114 miljoen inwoeners, boemèt Java vaan alle eilen op de wereld de meiste inwoeners heet. Es gevolg vaan vulkaonoetbarstinge in 't verleie is Java ouch 't daartien-nao-groetste eiland op de wereld gewore. 'n Kètting vaan vulkaone löp vaan 't ooste nao 't weste.
Lochhave Tan Son Nhat

**Tan Son Nhat Airport** (ICAO: VVTS, IATA: SGN) is ein van de grotere vleegveldjer in Viëtnam, mit ruum 98.002 (2009) vleegbewaeginge per jaor. De lochhave is ach kilomaeter ten noorde van'ne sjtad Ho Chi Minhstad (Saigon). 

In 2009 verveurde de lochhave 12.600.000 passageers en 440.157 ton vrach.

## Maatsjappieje

### [[Liendeens]]te

### Terminal 1

* Pacific Airlines (Danang, Hanoi, Hue, Nha Trang)
* Vietnam Airlines (Buon Ma Thuot, Chu Lai, Da Lat, Danang, Dong Hoi, Hai Phong, Hanoi, Hue, Nha Trang, Phu Quoc, Pleiku, Qui Nhon, Tuy Hoa, Vinh)
* Vietnam Aviation Service Company (Ca Mau, Con Dao, Rach Gia, Chu Lai, Tuy Hoa)

### Internationalen Terminal 2

* Air China (Beijing, Nanning)
* Air France (Bangkok-Suvarnabhumi, Paris-Charles de Gaulle)
* All Nippon Airways (Tokyo-Narita)
* Asiana Airlines (Busan, Seoul-Incheon) 
* Bangkok Airways (Bangkok-Suvarnabhumi)
* Cathay Pacific (Hong Kong)
* China Airlines (Taipei-Taiwan Taoyuan)
** Mandarin Airlines (Kaohsiung)
* China Eastern Airlines (Shanghai-Pudong)
* China Southern Airlines (Guangzhou)
* EVA Air (Taipei-Taiwan Taoyuan)
** Uni Air (Kaohsiung)
* Finnair (Helsinki) (seasonal)
* Garuda Indonesia (Jakarta, Singapore)
* Hong Kong Airlines (Hong Kong) 
* Japan Airlines (Tokyo-Narita)
* Jetstar Asia Airways (Singapore)
* Korean Air (Busan, Seoul-Incheon)
* Lufthansa (Bangkok-Suvarnabhumi, Frankfurt)
* Malaysia Airlines (Kuala Lumpur)
* Nok Air|Bangkok-Don Mueang
* Pacific Airlines (Bangkok-Suvarnabhumi, Singapore)
* Philippine Airlines (Manila)
* Qantas
** Jetstar Airways (Sydney)
* Qatar Airways (Doha)
* Royal Brunei Airlines (Bandar Seri Begawan) 
* Royal Khmer Airlines (Siem Reap)
* Shanghai Airlines (Shanghai-Pudong)
* Shenzhen Airlines (Shenzhen)
* Singapore Airlines (Singapore)
* Thai Airways International (Bangkok-Suvarnabhumi)
* Tiger Airways (Singapore)
* Transaero (Moscow-Domodedovo)
* United Airlines (Hong Kong, Los Angeles)
* Vietnam Airlines (Bangkok-Suvarnabhumi, Beijing, Busan, Frankfurt, Fukuoka, Guangzhou, Hong Kong, Kaohsiung, Kuala Lumpur, Melbourne, Moscow-Domodedovo, Nagoya-Centrair, Osaka-Kansai, Paris-Charles de Gaulle, Phnom Penh, Seoul-Incheon, Siem Reap, Singapore, Sydney, Taipei-Taiwan Taoyuan, Tokyo-Narita, Vientiane)
* Viva Macau (Macau)

### Vracht
Vaste vrachtliendeenste

*Air France Cargo (Paris-Charles de Gaulle)
*Asiana Cargo (Seoul-Incheon)
*Cargoitalia (Abu Dhabi, Dubai, Hong Kong, Milan-Malpensa)
*Cargolux (Luxembourg)
*Cathay Pacific
*China Airlines Cargo (Taipei-Taoyuan)
*EVA Air Cargo (Taipei-Taoyuan)
*FedEx Express
*Hong Kong Airlines (Hong Kong Airlines Cargo]], Hong Kong)
*JAL Cargo
*K-Mile Transmile Air Services
*Korean Air Cargo (Seoul-Incheon)
*Qantas Freight (Shanghai-Pudong, Sydney)
*Shanghai Airlines Cargo (Shanghai-Pudong)
*Trai Thien Air Cargo (Bangkok, Hanoi, Phnom Penh, Singapore)
*Tri-MG Intra Asia Airlines (Bangkok, Phnom Penh)
## Referentie
Lochhave Dong Hoi

**Lochhave Dong Hoi** (Sân bay Đồng Hới) (ICAO: VVDH, IATA:VDH) is ein van de groter vleegveljer in Dong Hoi, Quang Binh, Viëtnam. De lóchhave is ach kilomaeter ten noorde vanne sjtad Dong Hoi, 1200 kilomaeter ten noorde van vanne sjtad Ho Chi Minh City. 

## Maatsjappieje
*Vietnam Airlines (Hanoi, Ho Chi Minh City)

## Referentie
Kreta

**Kreta** (Grieks: **Κρήτη**, *Kriti*) is 'n periferie (vergeliekbaar mèt de regio's in Fraankriek) in Griekeland. Daoneve is 't 't groetste Griekse eiland, en vörmp 't, same mèt klein naobijgelege eilen, allewijl de mies zuieleke vaan de daartien Griekse regio's. Veur d'n Aajdgrieksen tied woort Kreta *Idaia* geneump.

De allewijl gouvernäör vaan Kreta is Stavros Arnaoutakis en behuurt bis de PASOK.

## Geografie
Kreta heet 'n oppervlak vaan 8.336 km². 't Grens, umtot 't midde op zie ligk, aon gein aander periferieë.

Kreta heet drei groete gebergtes, naomelek de Lefka Ori in 't weste, de Psiloritisberg, in 't midde en de Dikti in 't ooste. De berg bestoon groetdeils oet kalkstein (eus Limbörgs woord 'kriet' kump vaan Kreta) en herberge väöl grotte en tege de 50 klove. De köslijn heet 'n lengte vaan ruim 1050 km, boevaan 't noorde bergechteg is en 't zuie zjus vlak.

### Eilen
Kreta tèlt 'n aontal klein bijbehurende eilen, boe-oonder 't bekindste Gavdos (29,6 km²) is. De mies interessante zien woersjijnelek de zuidoosteleke eilen Chrissi en Koufonisi (4,8 km²), die 'oonbewoend' zien.

## Demografie
Volges de census vaan 2011 heet Kreta 'n inwoeneraontal vaan 623.065, en 'n deechde vaan 75/km². De Kretaone höbbe daomèt de groetse stijging vaan hun bevolking zien oontwikkelinge in de aofgelaope 10 jaor vaan gans Griekeland. In 2001 goof 't nog zoen 601.131 lui oppe eiland en de res vaan de regio. De hoofstad is Iraklion. Aander belaangriek steij op Kreta zien Agios Nikolaos, Rethymno, Chania en Kastelli.

## Departeminte
De periferie waor bis 2011 oonderverdeild in 4 prefecture (*nomos*):
* Chania (departemint)
* Rethymno (departemint)
* Iraklion (departemint)
* Lassithi

Allewijl gief 't evels gein prefecture in Kreta, meh zien de departeminte 4 regionaal einheije (*perifereiaki enotita*). Dezen euvergaank, vaan nomos nao perfereiaki enotita, is euveral in Griekeland op 't zelfde memint gebäörd. Veur de Kretaone had 't evels neet väöl invlooi umtot de departeminte hun groette en naom höbbe behawwe.

## Zuug ouch
* Knossos
Brojnen dwerg

'ne **Brojnen dwerg** is 'ne hiemelliechaam wat kleiner is es 'n staar, mer groeter es 'n planeet. Hun massa is evels te klein um kernfusie (fusie vaan protone, of waterstofkerne) meugelek te make.  't Is daan ouch gein echte staar volges de definitie daovaan: de naom substaar zouw beter zien. De oondergrens veur de massa is die vaan groete gaasreuze (oongeveer 13 kier zoe zwoer es Jupiter), de bovegrens ligk op oongeveer 75-80 M<sub>J</sub>. In 'nen brojnen dwerg vaan minimaol 13 MJ vind evels wel fusie vaan deuterium plaots, en soms, bij 'n massa vaan ~65 MJ ouch fusie vaan lithium.

D'n ierste brojnen dwerg woort in 1995 oontdèk, Gliese 229B. 't Is de begeleider vaan Gliese 229, zelf slechs 'ne roejen dwerg. 

De naom *brojnen* dwerg heet niks te make mèt de kleur: veur 't bloete oug zien ze roed. De naom *roejen* dwerg is evels al gegeve aon 'n aander staarsoort. Oersprunkelek waore ze *zwarten* dwerg geneump. Dezen term weurt noe evels gebruuk veur 'ne witten dwerg dee zoeväöl is aofgekeuld tot heer nauweleks meetbaar wermde of leech oetstraold.
G-klasse staar

'n **G-klasse staar** (G V) is 'n staar oet de hoofreeks vaan 't spectraaltype G en leechsterkde V. Dèks weurt dit soort staar ouch *Gelen dweg* geneump. Eus zon is 'n veurbeeld vaan 'n G-klasse staar. Ze höbbe miestal 'n massa tösse 0,8 en 1,2 zonnemassa's en 'n oppervlakdetemperatuur tösse 5300 en 6000 K. In de kern vaan 'n G V staar vindt kernfusie plaots vaan waterstof, wat weurt umgezat in helium.
Sjeng Fransse

**Sjeng Fransse** (Thöll),  is 'ne Limburgse troubadour en entertainer.

Al sinds zien 15e jaor sjrief en zèngt Jean Keulen, alias troubadour Sjeng Fransse oet Thöll-Sjenne, noe wonend in Hulsberg leedjes, gedichte, limmerikke en moppe.
Hae is begós op zien 15e met vasteloavesleedjes veur Sjènne en omsjtreke. Dat waor ummer competitie mèt Sjef Dedere en buutreedner Cornelke van Cruchte, die ouch in Sjènne in de jaore 1955 tot 1959 mètdinge om de beste carnavalsschlager. Jean won es sjnaak van rond de 15 jaor drie kier de ieësjte pries met o.a. de leedjes: "De blaoskapel", "Wat zeent ver toch mer gruetsj op oze sjlambazin" (huidige visviever, voor 1953 slibviever voor de staatsmiene) en "Wat eine bazel, wat eine kwatsj".

Daonao is "Sjeng Fransse" (zien mam heisjde Josefien Franssen) gaon trouwe en haet zich tot 1980 sjtil gehoute, totdat hae t.g.v. de Aktie Geuldal in 1980 ein leedje euver dat Geuldal ging sjrieve en vanoet de Volmeule in Ieëpe veur de NCRV-radio ging zènge in 't serieus programma: "Een uur natuur". Dat leedje wurt noe al jaore door Falcon-radio gedrejd elke zoaterdigmörge bie 't begin van 't programma "Valkenburg Aktueel". Jean is groeët natuur- en deervrundj.

In 1980 sjtòng Jean in de landeleke hitparade van "Op volle toeren" geprezenteerd door Giel Montagne mèt zien sjnel gesjreve leedje euver Joop Zoetemelk dea in dat jaor de Tour de France wòn. Het leedje heisjde "jopie ja, ja, Jopie, Jopie jé" Hae haet toen het plaetje zelf aan Joop oetgereikt in Sumpelveld woa Joop ein criterium reej.

In 1989 leet hae zich op eine zóndigmiddig ens veur de grap hure in de populaire herberg "De Swaen" in 's Gravenvoere (B) en daomet houw hae zoeëväöl succes dat hae van alle kante gevraog ging waere om luuj te amusere. Allein in tente mèt zoep-publiek traet hae neet op. Intösje is Jean ruem 20 jaor aktief es hobby-arties en haet ca. 900 optraejes achter de rögk es Limburgse minnesjtreel/ troubadour. 
Zien 5 in eige beheer gemaakte cd's gaon taege kospries van de handj. 

In 1994 woort Jean gefilmd door de WDR, de Wesduutsje televisie die bie kesjtieël Schaloen in Valkeberg opname maakde veur de documentaire "Deutschlandbild der Holländer". Aan die documentaire ding ouch Rudi Carell mèt. In 2008 is Sjeng Fransse door L1 genomineerd veur de Jo Erenspries. Verder verlieënde hae mitwirking aan 't Haelesj sjtreektheater en aan de succesvolle musical "De Bokkenrijders" in 't aopeloechtheater van Valkeberg.

## Discografie en ander werk
Zien cd's o.a.: "Euver leefde en leid", "Dao is mien moderland", "Nostalgie", "Nostalgasie" en op versjillende verzamel-cd's.
* 2011 'Gewirwar in Limburg', beukske mèt gedichte en tekste.
Oos-Macedonië en Thracië

|-
|
|}

**Oos-Macedonië en Thracië** (Grieks: **Ανατολική Μακεδονία και Θράκη**, *Anatoliki Makedonia ke Traki*, Bölgaars: *Източна Македония и Тракия*, *Iztogkna Makedonija i Trakija*, Törks: *Doğu Makedonya ve Trakya*) is 'n periferie (vergeliekbaar mèt de regio's in Fraankriek) in Griekeland.  't Is 't ooste vaan 't Griekse Macedonië (vreuger *Makednos*), neet te verwarre mèt de rippubliek vreuger Joegoslavische Rippubliek Macedonië, dat door de Grieke dèks oet prottes *Rippubliek Skopje* weurt geneump. Thracië heet evels noets get te make gehad mèt Grieks Macedonië. 't Heet zelfs hiel laank niks mèt de Grieke gehad. 't Waor mie verboonde mèt Albanië, wie 't nog oonder *Dracië* veel, boe de naom Thracië woersjijnelek vaandan kump.

## Geografie
Oos-Macedonië en Thracië heet 'n oppervlak vaan 14.157 km². De ganse zuidkös vaan de regio ligk aon de Egeïsche Zie.

### Aongrenzende regio's
Veur e klein gedeilte grens de regio aon "boete-Europees" gebeed, gebeed dat neet oonder de Europese Unie vilt, naomelek Törks gebeed.
* Zuid-Bölgarije, *noorde*
* Edirne, Törkije (neet-EU) - *ooste*
* Centraol-Macedonië - *weste*

## Demografie
Volges de census vaan 2011 heet Oos-Macedonië en Thracië 'n inwoeneraontal vaan 608.182, en 'n deechde vaan 43/km². V'r zien daomèt 'n krimp vaan de bevolking, die ziech veural in Centraol-Griekeland begint te vestige. In 2001 goof 't nog zoen  611.067 Oos-Macedoniërs en Thraciërs. De hoofstad is Komotini. De groetste stad is evels Kavála.

## Departeminte
De periferie is oonderverdeild in 5 departeminte (*nomos*):
* Drama Macedonisch
* Evros Thracisch
* Kavala Macedonisch
* Rodopi Thracisch
* Xanthi Thracisch
Trevianum Scholengroep

**Trevianum Scholengroep** is 'n sjolegemeinsjap in Zittert van drie middelbaar sjole, havo, atheneum en gymnasium, en gevestig aan de Bradleystraot. 

't Trevianum is ontsjtoan oet 'n fusie in 1998 tössje twie awwer middelbaar sjole, 't Serviam Sittard en 't College Sittard ("Kleesj"). Op 15 november 2000 woort begoosj mit de boew van 'n nuuj geboew, dat geopend woort deur de toenmalig minister van Óngerwies, Cultuur en Weitesjap, Maria van der Hoeven. Op 26 augustus 2002 koosj de sjool in gebroek genómme waere.

De óngerboew is gevestig in 't geboew van 't vreuger College, de baoveboew in 't nuuj geboew dat tössje 2000 en 2002 geboewd woort. De twie geboewe zeen óngerling verbonje deur 'n brögk dae euver de waeg löp. In de brögk zeen ónger mie de leërkrachtekamer, de sjtudieruumde en de kamers van de directeure gevestig.

In november 2007 kwaam 't Trevianum in 't nuujs, toen väöl leerlinge same mit leerlinge van 't Gelaense Graaf Huyn College protesteerde taege de norm van 1040 lesoere per jaor.

## Externe links
*Officieel website
Mars Science Laboratory

De **Mars Science Laboratory**, ouch wel **Curiosity** geneump, is de nuie Mars-verkenner (*rover*) dee oonderzeuk geit doen op dees planeet. Väöl groeter es de veurege rovers Sojourner, Spirit en Opportunity, zal Curiosity oonderzeuk goon doen naar de leefbaarheid vaan Mars. De lancering vaan Curiosity voont plaots op 25 november 2011 um 16:02 oor Nederlandsen tied.

Curiosity zal mie es 5 kier zoe zwoer zien es Spirit en Opportunity. Aanders es bij dees rovers zal de landing daorum neet plaotsvinde door middel vaan airbags, mer oonder aandere mèt behölp vaan 'ne sky crane, 'ne soort hijskraon dee tot op 7,5 meter bove 't oppervlak zal vlege, en boe-aon de rover zal haange mèt kabels. Es de rover op 't oppervlak steit zalle de kabels losgekoppeld weure.

## Referenties
SHH Herte

**SHH** (**Sint Hadrianus Herten**) is 'ne voetbalclub in Herte. SHH woort opgerich in januari 1924. De clubkleure zeen greun en wit. In 1998 promoveerde 't eesjte van SHH ónger leiding van Can van Keeken nao de 4e klasse KNVB district Zuid II.

In januari 2001 verhoesde SHH van 't sjportpark De Offerkamp nao Sjportpark De Wolfsberg in Maerem. In mei 2006 woort mit d'n aanlèg van e kunstgraasveld en d'n aanboew van extra kleidlokale en e bejstuurskamer begoosj. Op 1 december 2006 woort 't kunstgraasveld mit veldjverlichting in gebroek genómme. 

SHH is de letste paar jaor gegruijd tot 'n gans groot vereiniging mit óngevaer 800 lede. Ouch zeen ze ein van de beste voetbalclubs van Limburg (Houfklasse). 
SHH haet op 't moment 6 senioreteams, 1 veteraneteam, 2 damesteams, 2 A-teams, 2 B-teams, 3 C-teams, 5 D-teams, 8 E-teams, 10 F-teams, 7 Mini-F teams en 1 G-team.
SHH 1 sjpeelt momenteel in de 3e klasse B van district Zuid-II.
Epirus

**Epirus** of **Epiros** (Grieks: ** Ήπειρος**, *Ipiros*, Albanees: *Epiri*) is 'n periferie (vergeliekbaar mèt de regio's in Fraankriek) in Griekeland.

## Geografie
Epirus heet 'n oppervlak vaan 9.203 km². De weskös ligk aon de Ionische Zie en de Ionische Eilen zien daorum vaanoet de noordkös vaan Epirus good te zien.

### Natuur
't Gief väöl berg in Epirus. De Pindos is 't bekinste gebergte vaan Epirus. Me vint tot Pindos liekent op de rögkegraot vaan Griekeland. De Acheron is de bekinste revier vaan Epirus. Ze steit naomelek bekind es ein vaan de reviere oet de oonderwereld oet de Griekse mythologie. In d'n tied vaan 't Ottomaonse Riek woort dees regio daodoor **Acheron** geneump.

### Aongrenzende regio's
In 't noorde grens Epirus aon "boete-Europees" gebeed, gebeed dat neet oonder de Europese Unie vilt, naomelek Albanië.
* Albanië (neet-EU) - *noorde*
* Wes-Macedonië - *noordooste*
* Thessalië - *ooste*
* Wes-Griekeland - *zuie*

## Demografie
Volges de census vaan 2011 heet Epirus 'n inwoeneraontal vaan 336.856 en 'n deechde vaan 9.203,22/km². Dit is 'n liechting stijging vergeleke mèt 2001, wie 't nog 353.820 inwoeners had. De hoofstad is Ioannina. Epirus waor tot 2004 de ermste regio vaan de EU.

## Departeminte
De periferie is oonderverdeild in 4 departeminte (*nomos*):
*Thesprotia
*Ioannina
*Preveza
*Arta

## Trivia
* De Griekse prizzedent, Karolos Papoúlias, is gebore in Ioannina, Epirus
Klaank

De **klaank** is e geluid dat oontsteit door trillinge vaan de loch. Klaank weurt gekinmerk door 6 dinger:
* de toenhuugde vaan de liegste toen vaan de klaank (ouch wel groondtoen geneump). Es de trillinge vaan de loch regelmaoteg zien gelt: wie mie trillinge, wie hoeger de klaank. Es de trillinge neet regelmaoteg zien huurs te roesj.
* de klaankkleur of *timbre*. Klaank kin opgebouwd zien oet mierdere toene. De verhajding vaan de sterkde vaan die toene t.o.v. de groondtoen bepaold de kleur. Trillinge woevaan de frequenties veelvoude vaan de groondtoen zien numme v'r boventoene.
* 't volume: wie groeter de lochdrökversjèlle die door de trillinge weure veroorzaak, wie helder 't geluid .
* d'n door vaan 't aonzwelle vaan 't geluid.
* d'n door vaan 't aonhawwe vaan 't geluid.
* d'n door vaan 't oetsterve vaan 't geluid.

## Taolkundege klaank
'ne Spraokklaank heet väöl mie mèt taolkunde te make. Dit zien de versjèllende geluide die weure gebruuk bij wäörd. D'n term liet zien tot klaank e woord 'n gaans aander beteikenis kin geve. Num 't Limbörgs woord *bein*. Dit woord heet väöl mèt laank en kort trèkke te make (d'n door vaan 't aonzwelle vaan 't geluid), get wat natuurlek ouch oonder klaank vèlt. Laankgetrokke is 't mer ein bein, kortgetrokke weure 't opins twie of mie bein.

## Studies die ziech mèt klaank bezeg hawwe
't Gief mierdere taolkundege studies die ziech bezeg hawwe mèt klaank:
* Fonetiek (veur taolege klaanke in 't algemein)
* Fonologie (veur de ordening vaan klaanke tot spraok)
* Fonotaxis (veur de specifieke klaankorganisatie die 'n bepaolde taol eige is)

## Klaank in stijlfigure
* Onomatopee
* Klaanksymboliek
* Rijm
Taolverandering

**Taolverandering** is in de historische taolweitesjap de menier woerop taole mèt d'n tied verandere op de gebiede vaan häör grammair, morfologie, syntaxis en semantiek. Taolverandering heet in alle levende taole op eder moment plaots. De studie vaan al dees versjiensele weurt "diachroon taolkunde" geneump. De diachroon taolkunde weurt es zodanig oondersjeie vaan de "synchroon taolkunde". 

## Oorzake
* economie: de taolgebroekers wèlle ziech tegeliekertied zoe efficiënt en effectief meugelik oetdrukke en de articulatie vaan de klaanke zoe simpel meugelik houwe. 
* analogie/ taolcontact
* innovatie
* cultureel umgeving

## Taolverandering en sociolinguïstiek
De sociolinguïste Jennifer Coates heet 't versjiensel es volgt besjrieve: "Taolverandering heet plaotsgevonde es 'n nuuje standaardvörm wat binne 'n taolgemeinsjap ierst door 'ne subgroep gebroekt woort is euvergenome door de ander lede van dae gemeinsjap en es algemeine norm geaccepteerd".

## Referenties
Kenaaleilen

De **Kanaaleilen** is 'n gróp eilen die in 't Kanaal ligke. Ze ligke kort bij de Franse kös, veur Normandië. 't Geit um 5 eilen: Guernsey, Jersey, Sark, Herm en Alderney. De eilen zien gei oonderdeil vaan 't Vereineg Keuninkriek mer valle rechstreeks oonder de Britse kroen. Ze zien dus ouch gein oonderdeil vaan de Britse Gemenebest of vaan de Europese Unie. Staotshoof is de Britse keuningin, umtot die ouch Hertogin vaan Normandië is.
Ionische Eilen

**Ionische Eilen** (Grieks: **Ιόνια Νήσια**, *Ionia Nisia*,  *Επτάνησα*, *Heptanisa*, Albanees: *Ishujt Jonianë*) is 'n periferie (vergeliekbaar mèt de regio's in Fraankriek) en 'n eilengróp in Griekeland. De eilengróp is verneump nao de Ionische Zie.

## Geografie
De Ionische Eilen heet 'n oppervlak vaan 2.307 km². 't Klein stök vasland vaan de Eilengróp grens aon Wes-Griekeland. De twie zuielekste eilen zien ouch te zien vaanoet de Wes-Griekse kös. 't Noordelekste eiland weurt in 't weste umrink door de Epierse kös. De Ionische eilen zien opvallend vergeleke mèt de aander Griekse eilen, umtot 't hei väöl greuner is.

### Eilen
De Ionische eilen bestoon oet veer groete eilen en drei klein (dèks onofficieel) eilen:
*Korfoe (Κέρκυρα, *Kerkyra*)
*Lefkas (Λευκάδα, *Lefkada*)
*Ithaka (Ιθάκη, *Ithaki*)
*Kefalonia (Κεφαλλονιά)
*Paxi (Παξοί, *Paxos*)
*Zakynthos (Ζάκυνθος)
*Kythira (Κύθηρα)

## Demografie
Volges de census vaan 2011 höbbe de Ionische Eilen 'n inwoeneraontal vaan 207.855, en 'n deechde vaan 90/km². 't Gief 'n opvallende krimp in 't lètse decennium; in 2001 goof 't nog 212.984 Ioniërs. Ouch gief 't väöl vergriezing oppe eilen. De meiste vaan dees geïmmigreerde lui zien nao Attika, Thessaloniki of noordweerts Europa ingegaange. 't Groetste deil vaan de bevolking woent op ein vaan de veer groete eilen. De hoofstad is Korfoe. Op de Ionische Eilen weurt Ionisch gepraot. De Ionische benaoming vaan dees periferie, Heptanisa, beteikent zoe get wie de zeve eilen. Evels is dit neet riechteg. De Ionische Eilen bestoon oersprunkelek inderdaad oet zeve groete eilen, mer daoneve gief 't ouch väöl klein eilen en e stök vasland, wat grens aon de Griekse periferie Wes-Griekeland. Ouch is 't zoe tot vaan de zeve groet eilen 'rs mer veer bij Griekeland hure. De aander drei hure bij Albanië.

## Departeminte
De periferie is oonderverdeild in 4 departeminte (*nomos*):
*Korfoe
*Kefalonia
*Lefkada
*Zakynthos

## Cultuur
De bekinde Grieks film O Thiasos späölt ziech aof op versjillende Ionische Eilen en trók heidoor väöl toerisme.
Lech Wałęsa

**Lech Wałęsa** (oetspraok: *Lèch Vawèngsa*, IPA: [ˈlɛx vaˈwɛ̃ŋsa]) (Popowo, Kujavië-Pommere, 29 september 1943) is 'ne Poolse politicus, aaje-vakbóndjsleider en ex-president. Hae richde in 't communistische Pole d'n ónaafhenkelike vakbóndj Solidarność (*solidariteit*) óp en hae wös mit de premier Jagielski óp 31 augustus 1980 'n historisch akkoord te sloete. Veur 't ieës woort in 'n Oeasbloklandj 'n ónaafhenkelik vakverbóndj erkindj dore regering. Solidarność kreeg zelfs beperkde toegank toete radio enne televies.

In december 1981 reep de nuje premier, generaal Jaruzelski, de staat van belègk oet. Veuraanstaandje leiders van COR en Solidariteit, ónger waem Wałęsa, woorte gearresteerdj. Toet 12 november 1982 zoot Lech Wałęsa gevange. Wie d'r vriekoom waar zie vakverbóndj al verbaojen en ouch nao de óphöffing van 't oorlogsrech in juli 1983 woort t'r euveral gevolg dore geheime politie.

Wałęsa kreeg veur ziene vreedzamen inzat veure Poolse wèrkers in 1983 de Nobelpries vanne Vrede. Zien vroew reisde nao Stockholm ómme pries in óntvangs te nömme. In 1989 óntvóng d'r d'n Europese Mienserechtepries vanne Raod van Europa.

In 1990 woort Wałęsa bie de ieëste drekke presidentsverkezinge zaer de ómkieëring gekaoze toet president van Pole.
Noord-Egeïsche Eilen

De **Noord-Egeïsche Eilen** (Grieks: **Βόρειο Αιγαίο**, *Vorio Ejeo*, Törks: *Kuzey Ege*) is 'n periferie (vergeliekbaar mèt de regio's in Fraankriek) en 'n eilengróp in Griekeland. Soms weurt in Europa de benaoming *Noordelike Egeïsche Zie* gebruuk. Evels is dit neet de riechteg benaoming.

## Geografie
De Noord-Egeïsche Eilen höbbe 'n oppervlak vaan 3.836 km². 't Lègk tösse Turkije en Griekeland in. De laank oetgestrèkde Griekse kös vaan 't vasland dat tegeneuver de Noord-Egeïsche Eilen ligk bevind ziech in de periferieë Oos-Macedonië en Thracië, Centraol-Macedonië, Thessalië en Centraol-Griekeland. Ouch ligke neve bepaolde Noord-Egeïsche Eilen get Centraol-Griekse eilen en ten zuie de Ionische Eilen. Vergeleke mèt de lètste eilengróp, is dees eilengróp väöl minder greun, evels zien ze zjus väöl mie op toeriste geriech. Same mèt Kreta is dees eilengróp de toeristemagneet vaan gans Griekeland.

### Eilen
De Noord-Egeïsche Eilen bestoon oet drei groete eilen en zès klein (dèks onofficieel) eilen:
* Lesbos
* Lemnos
* Samos
* Ikaria
* Fourni
* Chios
* Psara
* Oinousses
* Agios Efstratios

## Demografie
Volges de census vaan 2011 höbbe de Noord-Egeïsche Eilen 'n inwoeneraontal vaan 199,231, en 'n deechde vaan 52/km². 't Gief 'n opvallende krimp in 't aofgelaope decennium; in 2001 goof 't nog 206.016 lui op de eilen. 't Groetste deil vaan de bevolking woent op ein vaan de drei groete eilen. De hoofstad is Mytilini. Bis 2011 goof 't drei departeminte. Die zien daonao veranderd in vief rezjionaol einheije en höbbe daomèt hun polletieke beteikenis verlore.
Alarcia

**Alarcia** is 'n plaats in noeard Spanje, in Rábanos in Montes de Oca in de Burgos provincie, Castile en León. 't Lègk tösse 't Úzquizareservoir enne San Millan (2.131 m) in de Sierra de la Demanda.
Peloponnesos (periferie)

**Peloponnesos** (mèt de klemtoen op d'n daarde lèttergreep, dös *Pelopónnesos*, Grieks: **Πελοπόννησος**, *Peloponnisos*) is 'n periferie (vergeliekbaar mèt de regio's in Fraankriek) in Griekeland.

## Geografie
Peloponnesos heet 'n oppervlak vaan 15.490 km². 't Grens aon de periferieë Wes-Griekeland en Attika. Aon de zuid-kös zien de zuieleke Ionische Eilen te zien. De periferie Peloponnesos mot neet weure verwar mèt 't sjiereiland Peloponnesos. De periferie ligk evelswel op 't eiland, mer besleit inkel 't zuielek deil. Noordelek deil is 't zuie vaan Wes-Griekeland, en e gaans klein deil vèlt oonder Attika. De bekinste stad vaan 't sjiereiland, Patras, vèlt ouch neet oonder Peloponnesos.

### Aongrenzende regio's
* Wes-Griekeland - *noordweste*
* Attika - *noordooste*

## Demografie
Volges de census vaan 2011 heet de Peloponnesos 'n inwoeneraontal vaan 577.903, en 'n deechde vaan 37/km². Peloponnesos heet 'n extreme krimp achter de rögk in 't aofgelaope decennium. In 2001 goof 't nog 638.942 Peloponnesossers. De hoofstad is Tripolis.

## Departeminte
De periferie is oonderverdeild in 5 departeminte (*nomos*):
*Argolida 
*Arkadië 
*Korinthe
*Lakonia
*Messinia
Peloponnesos

't Gief twie geografische terme in Griekeland die de naom **Peloponnesos** drage.
* Peloponnesos (regio) is e sjiereiland in 't weste vaan Griekeland
* Peloponnesos (periferie) is 'n periferie in 't zuie vaan 't gelieknaomeg eiland
Ho Chi Minhstad

**Ho Chi Minhstad** of **Saigon** is 'n stad in Vietnam, in 't uterste zuie vaan de gelieknaomege staot. 't Is de groetste stad vaan 't land en ein vaan de groetste stei ter wereld, mèt 7,1 miljoen lui in de stad zelf en 9 miljoen inwoeners in de conurbatie. Ouch is de stad e veuraonstaond cultureel, ikkenomisch en polletiek centrum.

De stad Ho Chi Minh is oonderverdeild in 19 börge (*quận*).
Lochhave Tan Son Nhat (ICAO: VVTS, IATA: SGN) is ein van de grotere vleegveldjer vaan Viëtnam en lèk in Ho Chi Minhstad.
In 't nuujs - Wikipedia

## 2020
;23 jannewarie
D'n Èngelstalige Wikipedia bereik 't aantal van zès miljoen artikele.

;15 jannewarie
Nao bekans drie jaor weurt in Turkieë d'n toegank tot Wikipedia hersjtèld. De richter had in december de blokkaasj vernetig.

## 2019
;30 oktober
* *Wikimedia*: Op de Limbörgse Wikinews weurt 't doezendste artikel gesjreve.

## 2018
;14 november
De Limburgse editie van Wikinuujs kump online.

;18 april
De Wikipedia's in 't Gorontalo, Ingoesjetisch en Lingua Franca Nova en de Wikisource in 't Baskisch waere gecreëerd.

## 2015
;1 november
De Èngelstalige Wikipedia haolt zie 5.000.000e artikel.

;31 augustus
De Limburgse Wikipedia haolt de 10.000 artikele mit de pagina "Paragogische sjwa".

## 2012
;18 jannewarie
Oet protès taege twie anti-pirateriewètte, die noe in 't Amerikaans congres in behanjeling zeen, zèt de Èngelstalige Wikipedia zich 'nen daag lank (vanaaf zes oor Midde-Europesen tied) op zjwart.

## 2010
;4 oktober
Oet protes taege e nuuj wètsveursjtèl euver laster, wat websites gemekkelik van 't web zouw kónne haole, lèk zich de Italiaanse Wikipedia plat.

;13 november
De Limburgsje Wikibeuk is ópgezatj gewaore.

;18 september
Els Diederen is oondersjèjje es Lid in de Orde van Oranje. Nassau. 

;14 jannewarie
Els Diederen vertèlt óp L1 över d'r Limburgse Wikipedia. 

## 2009
;30 oktober
D'r Jaak Nijssen va S'n Maeëte en gebroeker van dizze wiki sjterft.
Lochhave Da Nang

**Lochhave Da Nang** (Sân bay quốc tế Đà Nẵng) (ICAO: VVDN, IATA:DAD) is ein van de groter vleegveljer in Da Nang, Viëtnam. De lóchhave is 2 kilomaeter ten noorde vanne sjtad Da Nang, 1000 kilomaeter ten noorde van vanne sjtad Ho Chi Minh City. 
## Maatsjappieje
*Vietnam Airlines (Hanoi, Ho Chi Minh City, Buon Ma Thuot, Da Lat, Pleiku, Quy Nhon, Nha Trang)
*Mandarin Airlines (Guangzhou)
*PB Air (Singapore)
### [[Liendeenst]]e

## Referentie
Lochhave Ca Mau

**Lochhave Ca Mau** (Sân bay Cà Mau) (ICAO: VVCM, IATA:CAH) is ein van de groter vleegveljer in Ca Mau,  Viëtnam. De lóchhave is 2 kilomaeter ten noorde vanne sjtad Ca Mau, 360 kilomaeter ten noorde van vanne sjtad Ho Chi Minh City. 
## Maatsjappieje
*Vietnam Airlines (Ho Chi Minh City)

### [[Liendeenst]]e

## Referentie
Thessalië

**Thessalië** (Grieks: **Θεσσαλία**, *Thessalía*) is 'n periferie (vergeliekbaar mèt de regio's in Fraankriek) in Griekeland.

## Geografie
Thessalië heet 'n oppervlak vaan 14.037 km². Tegeneuver de Thessalische kös ligke drei klein eilen. De kös vaan Thessalië ligk aon de Egeïsche Zie. De Thessalisch eilen valle dös geografisch oonder Egeïsch groondgebeed mer betaome ziech evels neet bis de Noord-Egeïsche Eilen.

### Aongrenzende regio's
* Wes-Macedonië - *noordweste*
* Centraol-Macedonië - *noordooste*
* Centraol-Griekeland - *zuie*
* Epirus - *weste*

## Demografie
Volges de census vaan 2011 heet Thessalië 'n inwoeneraontal vaan 730.730, en 'n deechde vaan 52/km². 't Goof in 't aofgelaope decennium 'n opvallende krimp in Thessalië; in 2001 goof 't nog 753.848 Thessaliërs. De meiste zien nao Thessaloniki, Attika of noordweerts Europa geïmmigreerd. De hoofstad is Larissa.

## Departeminte
De periferie waor bis 2011 oonderverdeild in 4 departeminte, die prefecture (*nomos*) woorte genömd:
*Karditsa
*Larisa
*Magnesia
*Trikala

Heinao is de benaoming vaan de departeminte veranderd in regionale einheije (*periferiaki enotita*) en gief 't e viefde departemint:
* De Sporades
Huub Broers

**Huub Broers** (5 December 1951 in Voere) is 'ne Belzje politicus en saer 2000 verkaoze dör de mieërderheed (de lokaal Vlamsje partiej Voerbelange) es CD&Vburgemeester va Voere. Op 14 juli 2010 is e lid waoëre van de N-VA. Broers is óp dae daag gecoöpteerd es lid van d'r Belzje Senaat. 

## Referenties
Wes-Griekeland

**Wes-Griekeland** (Grieks: **Δυτική Ελλαδα**, *Dytiki Ellada*) is 'n periferie (vergeliekbaar mèt de regio's in Fraankriek) in Griekeland.

## Geografie
Wes-Griekeland heet 'n oppervlak vaan 11.350. Wes-Griekeland is opgesplits in e deil wat oonder de regio *Noord-Griekeland* vèlt, en 'n deil wat oonder de regio *Zuud-Griekeland* vèlt. De twie Griekse regio's weure deils gesplits door de zie dee 't noorde en zuie vaan Wes-Griekeland bepaold, en 't versjèl tösse Centraol-Griekeland en Peloponnesos. 't Noorde vaan Wes-Griekeland grens in 't weste aon 't einege vasland wat oonder de periferie vaan de Ionische Eilen vèlt. De gaanse noordeleke grens vaan Wes-Griekeland grens aon Epirus, boete e klein stökske in 't noordooste, dat grens aon Thessalië. In 't ooste grens 't aon Centraol-Griekeland. 't Zuie vaan Wes-Griekeland grens inkel aon ein periferie, naomelek in 't zuidooste aon Peloponnesos.

## Demografie
Volges de census vaan 2011 heet Wes-Griekeland 'n inwoeneraontal vaan 753.848, en 'n deechde vaan 40/km². 't Is daomèt ein vaan de weinege greuiende regio's in 't krimpende Griekeland. Dit kump veurnaomelek door 't greuiende toerisme in dees regio. In 2001 goof 't nog meh 740.351 Wes-Grieke. De hoofstad is Patras.

## Departeminte
De periferie is oonderverdeild in 3 departeminte (*nomos*):
*Achaea
*Aetoloacarnania
*Ilia